Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 110/12/8811	Trebišov, 11.10.2012
EEČ : 2-69-388-2012

U Z N E S E N I E

Trestná vec:	obvinený XXXXX a spol. 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 214 odsek 1 Trestného poriadku postupujem vec trestného stíhania obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Obvodnému úradu, odbor všeobecnej vnútornej správy  XXXXX
	XXXXX v presne nezistenú dobu v období od 21.01.2012 do 07.02.2012 došiel v meste XXXXX na ul. XXXXX, kde došiel k jednému z hangárov stavebnej firmy XXXXX XXXXX, ktorý bol riadne uzamknutý visiacim zámkom, do ktorého vnikol tým spôsobom, že pomocou kovového páčidla odlomil z kovového rámu bočné plechy steny hangáru, ktoré odcudzil. Vnikol do hangáru, odkiaľ odcudzil uzemňovaciu tyč, 3 ks kanalizačných plastových rúr, kovový stolík na náradie a postupne rozobral konštrukciu hangáru, ktoré veci odpredal v zberných surovinách, čím tak pre spoločnosť XXXXX mal spôsobiť škodu vo výške 117,- €.

	XXXXX, XXXXX a XXXXX v presne nezistenú dobu v období od 21.01.2012 do 07.02.2012 došiel v meste XXXXX na ul. XXXXX, kde po predchádzajúcej dohode došli k jednému z hangárov stavebnej firmy XXXXX XXXXX, ktorý bol riadne uzamknutý visiacim zámkom, do ktorého vnikli tak, že za pomoci kovových páčidiel, ktoré si doniesli so sebou, vypáčili a odcudzili bočné plechové steny hangáru. Z uvedeného hangáru odcudzili 10 metrov štvorcových trapézového plechu, 3 ks plechov na prekrytie strechy, kovovú podlahu hangáru a následne rozobrali bočné steny, strechu a celú konštrukciu hangáru, pričom veci odpredali v zberných surovinách. Následne rozobrali konštrukciu hangáru a odcudzené veci odovzdali taktiež do zberných surovín, čím spôsobili pre spoločnosť XXXXX  škodu vo výške 508,- €.

Odôvodnenie:
	Uznesením povereného príslušníka OO PZ XXXXX sp. zn. XXXXX zo 04.06.2012 bolo vznesené obvinenie XXXXX, XXXXX a XXXXX pre prečin krádeže podľa § 212 ods. 2 písm. a Tr. zákona spáchaného formou spolupáchateľstva podľa § 20 Tr. zákona. 

	Vec bola odstúpená OR PZ, Odbor kriminálnej polície XXXXX na ďalšiu realizáciu. Vyšetrovateľ opätovne vypočul obvinených XXXXX, XXXXX a XXXXX a ustálil nasledujúci skutkový stav. Všetci obvinení zhodne uviedli, že nevykonali vlámanie do vyššie uvedeného objektu, avšak uviedli, že boli kradnúť v tomto objekte bez vlámania, pretože niekto pred nimi už tento objekt otvoril. Vyšetrovateľ výsluchom obvinených a špecifikáciou škody ustálil, že obv. XXXXX odcudzil veci v celkovej hodnote 89,- €, obv. XXXXX svojím konaním spôsobil pre poškodenú stranu škodu vo výške 14,- € a obv. XXXXX spôsobil svojím konaním pre poškodenú stranu škodu vo výške 90,- €.

Na naplnenie pojmových znakov trestného činu krádeže  podľa  § 212 ods. 1 Tr. zákona je potrebné, aby bola spôsobená malá škoda. Z § 125 ods. 1 vyplýva: „Škodou malou sa rozumie škoda prevyšujúca sumu 266,- €. Teda obvinení nenaplnili pojmové znaky trestného činu krádeže podľa § 212 ods. 1  Tr. zákona.  

	Z vyššie uvedeného vyplýva, že obvinení XXXXX, XXXXX a XXXXX naplnili pojmové znaky priestupku podľa § 50 ods. 1 písm. a zák. č. 372/1990 Zb. v znení neskorších predpisov. 
	 	
 Vzhľadom na uvedené bolo potrebné postúpiť trestnú vec obv. XXXXX a spol. Obvodnému úradu, odbor všeobecnej vnútornej správy  XXXXX na prejednanie priestupku, o ktorom je tento orgán príslušný rozhodovať.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor